armvectores/hy_wikipedia_2023 huggingface dataset:
Կապույտ ակարա

Կապույտ ակարա (լատ.՝ Andinoacara pulcher) ցիխլիդների ընտանիքին պատկանող, ճառագայթալողակ ձկների տեսակ։


== Ծագում ==
Բնակվում են փոքր ջրամբարներում չհոսող ջրում և Կոլումբիայի, Պանամայի, Վենեսուելայի հյուսիսային մասում և Տրինիդադ կղզիում։


== Բնութագիր ==
Այս ձկների բերանը փոքր է և դունչը սուր է, քան ցիխլիդների ցեղինը(Cichlasoma)։ Մարմնի կողմնային հատվածները սեղմված է, ճակատը ուռուցիկ է։ Կապույտ ակարան բաց մոխրագույն գույնի է, տեղ-տեղ երկնագույն, լայնակի մուգ բծերով։ Աչքի և այտի միջև անցնում է լայնակի մուգ բիծ։ Մեջքի լողաթևերին կան վառ կարմիր բծեր։ Գլխի և խռիկային հատվածում կան բազմաթիվ ալմաստագույն փայլուն կետեր։ Այս գույնը պահպանվում է ձվադրման ժամանակամիջոցից դուրս։ Սեռական տարբերությունները ոչ խիստ է արտահայտված, այնուամենայնիվ նկատելի են, չափահաս արուների նշան հանդիսանում է ողնաշարի և սրբանային լողաթևերի սուր ծայրերը, մինչ դեռ էգ տեսակների մոտ դրանք կլորացված են։ Այս ձուկը ակվարիումում մեծանում է մինչև 15 սմ։


== Խնամակալում ==
Այս ձկների համար ակվարիումի երկարությունը պետք է հասնի 80 սմ-ի, չափավոր տնկված բույսերով, խոշոր քարերով, ջրասույզ ծառաբնով, թաքստոցովև լողալու համար ազատ տարածքով։ Բույսերը պետք է տնկել փոքրիկ խեղենման կճուճիկներում։ Ջրի քիմիական կազմի մեջ այս ձուկը ոչ պահանջկոտ է, օպտիմալ ջերմաստիճանը՝ 24 °C։


== Կերակուր ==
Հետապնդում է տարբեր մանր անասնակերերի, հիմնականում սնվում է որդերով ու միջատներով։ Ուտում է նաև չոր սնունդ, այդ թվում՝ հաց։


== Բուծում ==
Սեռահասունությունը տևում է 8-10 ամիս։ Ծնողները հոգ են տանում իրենց իրենց սերնդի մասին։ Բեղնավորությունը 300-500 ձկնկիթ, խոշոր էգերի մոտ՝ 1000 և ավելի։ Т և dH ինկուբացիոն շրջանը տևում է 3-8 գիշեր ու ցերեկ, իսկ 4 օր հետո սկսում է սնուցելով մեծացնել ստարտային անասնակերով՝ անվակրով, կլոր որդերով և այլն։


== Համատեղելիություն ==
Բավականին խաղաղասեր է և հանգիստ, սակայն մեծանալու հետ զուգընթաց ակարները դառնում են ագրեսիվ։


== Ծանոթագրություններ ==


== Արտաքին հղումներ ==
Ակվարիումային ձուկ՝ Կապույտ ակարա Archived 2009-01-24 at the Wayback Machine.
Journal of Zoological Systematics and Evolutionary Research. Volume 47 Issue 3, Pages 234—247. Phylogeny of the Neotropical cichlid fish tribe Cichlasomatini (Teleostei: Cichlidae) based on morphological and molecular data, with the description of a new genus Archived 2012-10-20 at Archive.is
Ապրիկալե

Ապրիկալե (իտալերեն՝ Apricale), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 577 մարդ (2008)։ Բնակչության խտությունը՝ 29 մարդ/կմ²։ Տարածքը կազմում է 20 կմ²։ Փոստային ինդեքս՝ 18030։ Հեռախոսային կոդ՝ 0184։


== Ժողովրդագրություն ==


== Համայնքի վարչակազմ ==
Հեռախոսահամար՝ 0184 208126
Էլեկտրոնային հասցեն՝ info@apricale.org
Պաշտոնական կայք՝ http://www.apricale.org/it/index.asp Archived 2010-04-17 at the Wayback Machine.


== Արտաքին հղումներ ==
http://www.apricale.org/it/index.asp Archived 2010-04-17 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բիոկո

Բիոկո (մինչև 1979 թվականը Ֆեռնանդո Պո, 1973-79-ին՝ Մասիաս Նգեմա Բիյոգո), հրաբխային կղզի Ատլանտյան օվկիանոսի Գվինեական ծոցում, Աֆրիկայի ափերի մոտ։
Պատկանում է Հասարակածային Գվինեային։ Տարածությունը 2017 կմ² է։ Առաջացել է երեք հրաբխային զանգվածների միացումից։ Բարձրությունը մինչև 3008 մ է։ Կան մշտադալար արևադարձային անտառներ։ Բիոկոյում է գտնվում Հասարակածային Գվինեայի մայրաքաղաք Մալաբոն։


== Պատմություն ==
Մինչև եվրոպացիների կողմից կղզու բացահայտումը՝ 1778 թվականը, կղզին պատկանելիս է եղել Պորտուգալիային, դրանից հետո Էլ Պարդոյի պայմանագրով անցել է Իսպանիային։ Իսպանիայի կազմում այն մնացել է մինչև 1968 թվականը, այնուհետև անցել է Հասարակածային Գվինեային։


== Բնակչություն ==

Տեղաբնիկները բուբիներն են։ Գաղութային շրջանում ալկոհոլիզմից և տարբեր հիվանդություններից մահացողները աստիճանաբար վերականգնում են իրենց թվաքանակը և կազմում կղզու 260-հազարանոց բնակչությունը։ Այնպես նաև կղզում բնակվում են ֆերնանդինոները, որոնք տեղափոխվել են կղզի XX դարում, իսպանացիները, Մբինիից, Նիգերիայից և Կամերունից արտագաղթյալները։ Կղզում գերակշռող լեզուն իսպաներենն, որը հետ է մղում կրեոլյան անգլերենին, որն այստեղ գերակշռում էր մինչև XIX դարի վերջը։


== Արտաքին հղումներ ==
պաշտոնական կայքը (անգլ.)
Վոյ Վոժ (Պալյուի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պալյու գետի աջ ափին՝ 42 կմ հեռավորության վրա։ Գետի երկարությունը կազմում է 44 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059591
Կոդը ըստ հիդրոլոգիական հետազոտության (ՌԴ) — 103005959
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զբիգնև Բարանովսկի

Զբիգնև Բարանովսկի (անգլ.՝ Zbigniew Baranowski, հուլիսի 2, 1991(1991-07-02), Բյալոգարդ, Białogard County, Արևմտյան Պոմորիեի վոեվոդություն, Լեհաստան), լեհ ազատ ոճային ըմբիշ, ով մասնակցել է 2016 թվականի ամառային օլիմպիական խաղերին։
2016 թվականին արծաթե մեդալ է նվաճել բուլղար անվանի ըմբիշներ Դան Կոլովի և Նիկոլա Պետրովի հուշամրցաշարում:
2016 թվականի ամառային օլիմպիական խաղերին մասնակցելու իրավունք ստանալու համար հանդես գալով որակավորման մրցաշարում՝ քառորդ եզրափակիչում թեև պարտվել է J'den Cox-ին, բայց քանի որ վերջինս եզրափակիչ է դուրս եկել, Զբիգնևը հնարավորություն է ստացել շարունակելու պայքարը և վերջնարդյունքում նվաճել է թե՛ բրոնզե մեդալ և թե՛ օլիմպիական ուղեգիր։
Աշխարհի ըմբիշների վարկանիշային ցանկում Զբիգնև Բարանովսկին զբաղեցրել է 19-րդ տեղը։
2020 թվականին նա արծաթե մեդալ է նվաճել աշխարհի գավաթի խաղարկության անհատական մրցաշարում, որ անց է կացվել Սերբիայի մայրաքաղաք Բելգրադում։
2022 թվականին էլ արժանացել է Եվրոպայի ազատ ոճի ըմբշամարտի առաջնության բրոնզե մեդալին 97 կիլոգրամ քաշային կարգում (մրցումներն անց են կացվել Հունգարիայի մայրաքաղաք Բուդապեշտում)։ Բարանովսկին մասնակցել է նաև Բելգրադում կայացած աշխարհի առաջնությանը։


== Ծանոթագրություններ ==


== Արտաքին հղումներ ==
Sylwetka na stronie iat.uni-leipzig.de
https://www.sports-reference.com/olympics/athletes/ba/zbigniew-baranowski-1.htmlhttps://web.archive.org/web/20200417134039/https://www.sports-reference.com/olympics/athletes/ba/zbigniew-baranowski-1.html
|дата-архіву = 17.04.2020
(348) Մայ

(348) Մայ (անգլ.՝ May), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 28-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,970736 ա. մ., առավելագույնը մոտենում է 2,7709 ա. մ. հեռավորության վրա և հեռանում 3,1706 ա. մ.։ Արեգակի շուրջ մեկ ամբողջական պտույտ է կատարում 1870,23 երկրային օրվա ընթացքում, իր ուղեծրով շարժվելով միջինում 0,19249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(348) Մայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Աղաջանյան

Գևորգ Միքայելի Աղաջանյան (օգոստոսի 25, 1931(1931-08-25), Դաշուշեն), հայ բանաստեղծ, լրագրող, ԽՍՀՄ գրողների միության անդամ 1967 թվականից։ ԽՄԿԿ անդամ 1960 թվականից։


== Կենսագրություն ==
Ծնվել է Լեռնային Ղարաբաղի Ինքնավար Մարզի Ստեփանակերտի (հետո՝ Ասկերանի) շրջանի Դաշուշեն գյուղում։ 1956 թվականին ավարտել է Ադրբեջանի Վ. Ի. Լենինի անվան մանկավարժական ինստիտուտի բանասիրական ֆակուլտետի հայոց լեզվի ու գրականության բաժինը։ Ապա աշխատել է Ստեփանակերտի շրջխորհրդի գործկոմի մշակույթի բաժնում որպես տեսուչ 1958-1962 թվականներին եղել ԼԿԵՄ Լեռնային Ղարաբաղի մարզկոմի պրոպագանդայի և ագիտացիայի բաժնի վարիչ, 1962-1967 թվականներին՝ մարզային ռադիոհաղորդումների խմբագիր և ավագ խմբագիր, 1967-1974 թվականներին՝ Ադրբեջանի գրողների միության Լեռնային Ղարաբաղի մարզային բաժանմունքի պատասխանատու քարտուղար, 1974-1976 թվականներին՝ «Սովետական Ղարաբաղ» օրաթերթի սեփական թղթակից, 1976-1979 թվականներին՝ Ադրբեջանի հեռուստատեսության հայերեն հաղորդումների խմբագրությունում կրտսեր խմբագիր։ 1979 թվականից եղել է «Գրական Ադրբեջան» հանդեսի տեխնիկական խմբագիր։
Ադրբեջաներեն լույս է տեսել նրա «Անհանգիստ է սիրտս» (Բաքու, 1972) գիրքը։ Գ. Աղաջանյանը կազմել ու խմբագրել է Հայրենական մեծ պատերազմում զոհված ղարաբաղցի բանաստեղծների ստեղծագործությունների ժողովածուն, որ «Երդում» վերնագրով լույս է տեսել Բաքվում, 1973 թվականին։


== Գ. Աղաջանյանի երկերի մատենագրություն ==
Շավիղներ (բանաստեղծություններ), Բաքու, Ադրբեջանի պետական հրատարակչություն, 1960, 48 էջ։
Լեռնային վտակ (ժողովածուում տեղ են գտել նաև Գ. Աղաջանյանի մի քանի գործեր), Բաքու, Ազերնեշր, 1963, 132 էջ։
Խոսիր, առվակ (բանաստեղծություններ), Բաքու, Ադրբեջանի պետական հրատարակչություն, 1966, 64 էջ։
Լեռնային վտակ (ժողովածուում տեղ են գտել նաև Գ. Աղաջանյանի մի քանի գործեր), Բաքու, Ազերնեշր, 1967, 196 էջ։
Հոպոպներ (երգիծական բանաստեղծություններ), Բաքու, Ադրբեջանի պետական հրատարակչություն, 1970, 56 էջ։
Անհանգիստ է սիրտս (չափածո գործեր), Բաքու, Ադրբեջանի պետական հրատարակչություն, 1972, 144 էջ։
Պարծենկոտ ճպուռը, Երևան, «Հայաստան», 1972, 8 էջ։
Օջախ և ծուխ (բանաստեղծություններ, առակներ), Բաքու, Ադրբեջանի պետական հրատարակչություն, 1977, 120 էջ։
Ծառերը նայում են երկնքին (չափածո գործեր), Բաքու, «Յազըչը», 1979, 112 էջ։
Եզերք (բանաստեղծություններ, առակներ, թարգմանություններ), Բաքու, «Յազըչը», 1981, 176 էջ։


== Ծանոթագրություններ ==
Վասյուկովո (գյուղ, Բլիզնյուկովի շրջան)

Անվան այլ կիրառումների համար տե՛ս՝ Վասյուկովո (այլ կիրառումներ)Վասյուկովո (ուկրաիներեն՝ Васюкове), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1825 թվականին։
2001 թվականի տվյալներով Վասյուկովո գյուղում բնակվում էր 156 մարդ։ Բնակավայրը զբաղեցնում է 0,51 կմ² տարածք։ Բնակչության խտությունը կազմում էր 305,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիվեևսկի շրջան

Դիվեևսկի շրջան (ռուս.՝ Дивеевский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Դիվեևո։


== Աշխարհագրություն ==
Շրջանի տարածքի մակերեսը կազմում է 845 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15863 մարդ։ Բնակչության խտությունը կազմում էր 18,77 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մ.թ.ա. 625


== Դեպքեր ==


== Ծնունդներ ==


== Մահեր ==
Արխանգելովկա (գյուղ, Բարվենկովոյի շրջան)

Արխանգելովկա (ուկրաիներեն՝ Архангелівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Արխանգելովկա գյուղում բնակվում էր 287 մարդ։ Բնակավայրը զբաղեցնում է 0,36 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զովաբերի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Զովաբեր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 36 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մարկովսկի գյուղական խորհուրդ (Բելոպոլսկի շրջան)

Անվան այլ կիրառումների համար տե՛ս՝ Մարկովսկի գյուղական խորհուրդ (այլ կիրառումներ)Մարկովսկի գյուղական խորհուրդ  (ուկրաիներեն՝ Марківська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Մարկովսկի գյուղական խորհրդում բնակվում էր 977 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բուդա-Գոլուբիևիչի

Բուդա-Գոլուբիևիչի (ուկրաիներեն՝ Буда-Голубієвичі), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Բուդա-Գոլուբիևիչի գյուղում բնակվում էր 27 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 87,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջուր, գազ և էլեկտրականություն

Ջուր, գազ և էլեկտրականություն, դասական մաթեմատիկական գլուխկոտրուկ, կոչվում է նաև Երեք կոմունալ ծառայությունների խնդիր կամ Երեք խրճիթների խնդիր։ Գլուխկոտրուկը բացատրված է ստորև.
Ենթադրենք, հարթության(կամ սֆերայի) մեջ կա 3 խրճիթ, որոնցից ամեն մեկը պետք է միացված լինի ջրի, գազի, և էլեկտրականության ընկերություններին։ Օգտագործել երրորդ հարթություն արգելվում է։ Հնարավո՞ր է արդյոք ստեղծել բոլոր 9 կապերը առանց կապերի հատման?
Այս խնդիրն աբստրակտ մաթեմատիկական հանելուկ է, որը սահմանում է այնպիսի խոչընդոտներ, որոնք չէին հանդիպի գործնական ճարտարագիտական իրավիճակում։


== Պատմություն ==
Հենրի Դուդնեն նշում է, որ խնդիրը «հին է ինչպես բլուրները, շատ ավելի հնօրյա քան  էլեկտրական լուսավորությունը, քան անգամ ջեռուցման գազը»։ Այս խնդրի տեսությունը տալիս է Կուլլմանը, ով նույնպես նշում է խնդրի շատ հին լինելու փաստը։


== Լուծում ==
Պատասխանը վերը նշված հարցին «ոչ» է։ Հնարավոր չէ միացնել բոլոր երեք խրճիթները կոմունալ ծառայություններին առանց կապերի հատման։ 


== Ընդհանրացումներ ==
K3,3-ը Թորոյդալ է, որը նշանակում է, որ այն կարող է ներդրվել երկրաչափական մարմնի՝ Թոռուսի վրա։ Այս խնդրի պարագայում դա նշանակում է, որ խնդիրը կարելի է լուծել հարթության (կամ սֆերայի) մեջ երկու անցք փորելով և միացնելով նրանց խողովակով։ Այդ դեպքում կկարողանանք լուծել խնդիրը առանց կապերի հատումների, սակայն կփոխենք տարածության հատկությունները։


== Տես նաև ==
Երեք բաժակների խնդիր (անգլ.՝ Three cups problem)


== Արտաքին հղումներ ==
3 Utilities Puzzle at Cut-the-knot
The Utilities Puzzle explained and "solved" at Archimedes-lab.org
Loy Jim։ «Proof That the Impossible Puzzle is Impossible»։ Արխիվացված է օրիգինալից 2007-01-20-ին։ Վերցված է 2014-06-03
Այա Քեշ

Այա Ռեյչել Քեշ (անգլ.՝ Aya Rachel Cash, հուլիսի 13, 1982(1982-07-13), Սան Ֆրանցիսկո, Կալիֆոռնիա, ԱՄՆ), ամերիկացի դերասանուհի։ 2015 թվականին «Դու բոլորից վատն ես» կատակերգական հեռուստասերիալում որպես լավագույն դերասանուհի առաջադրվել է «Հեռուստատեսային քննադատների ընտրություն» մրցանակին։


== Վաղ կյանք և կրթություն ==
Քեշը բանաստեղծուհի և գրող Քիմ Ադոնիզիոյի ու բուդդայական ուսուցիչ Յուջին Քեշի դուստրն է և Ուիմբլդոնի հաղթող Փոլին Բեթց Էդիի թոռնուհին։
Նա ավարտել է Սան Ֆրանցիսկոյում գտնվող Ռութ Ասավայի անվան արվեստի դպրոցը և Մինեսոտայի համալսարանում դերասանական վարպետության ծրագրով ստացել գեղարվեստի բակալավրի դիպլոմ։


== Կարիերա ==


=== Հեռուստատեսություն ===
Քեշը նկարահանվել է «Եղբայրություն», «Օրենք ու կարգ», «Օրենք ու կարգ։ Հատուկ կորպուս», «Օրենք ու կարգ։ Հանցավոր մտադրություն», «Գթասրտություն» և «Լուրեր» հեռուստասերիալներում։ 2011 թվականին Fox-ի «Լուսացույց» կատակերգական հեռուստասերիալում, որը տևել է մեկ եթերաշրջան, խաղացել է գլխավոր դերերից մեկը։ 2014 թվականին FX-ի «Դու բոլորից վատն ես» հեռուստասերիալում ստացել է համահաղորդավար Գրեթհեն Կաթլերի դերը։ Այդ շոում Քեշի դերասանական խաղը բարձր է գնահատվել, իսկ The A.V. Club կայքը երկրորդ եթերաշրջանի նրա խաղը անվանել է «2015 թվականի հեռուստատեսության լավագույն կատարում»։ 2020 թվականին միացել է «Տղաները» սերիալի դերասանական կազմին՝ ստանալով Շտորմֆրոնտ անվամբ սուպերհերոսուհու դերը։


=== Կինո ===
Քեշի անունը հայտնվել է «Սիրային կազմ», «Սառած հույսերի երկիր», «Սկսել նորից» և «Երջանիկ տուն» ֆիլմերի տիտրերում։ «Ուոլ Սթրիթի գայլը» ֆիլմում նա խաղացել է Ջորդան Բելֆորթի ընթերակա Ջանեթի փոքրիկ դերը։ 2020 թվականին հեռարձակվել է նրա մասնակցությամբ «Վախեցրու ինձ» կատակերգական սարսափ ֆիլմը։


=== Թատրոն ===
Քեշը մասնակցել է բազմաթիվ Օֆֆ-բրոդվեյական բեմադրություններին։ 2014 թվականին խաղացել է Զոի Կազանի «Տրուդին և Մաքսը սիրահարված են» պրեմիերային ներկայացումում։


== Անձնական կյանք ==
Քեշն ապրում է Նյու Յորքում։ 2012 թվականին ամուսնացել է Ջոշ Ալեքսանդրի հետ։


== Ծանոթագրություններ ==


== Արտաքին հղումներ ==
Բոտնիկի ծոց

Բոտնիկի ծոց (ֆիններեն՝ Pohjanlahti, շվեդերեն՝ Bottniska viken), ծոց Բալթիկ ծովի հյուսիսային մասում՝ Շվեդիայի և Ֆինլանդիայի միջև։ Ծովի բաց մասին է միանում Սյոդրա Քվարկեն նեղուցով՝ Ալանդյան կղզիների և Շվեդիայի ափերի միջև։ Մակերեսը 117 հազար կմ² է, երկարությունը՝ 668 կմ, լայնությունը մինչև 240 կմ։
Հյուսիսային մասում առավելագույն խորությունը 112 մ է, հարավային մասում՝ 290։ Գլխավոր նավահանգիստներն են Վասան, Օուլուն, Պորին (Ֆինլանդիա), Լուլեո, Ումեո (Շվեդիա)։


== Անվանում ==
Անվանումը ծագել է Շվեդիայի Բոտնիա պատմական նահանգի անունից, որն առաջացել է շվեդերեն Botten «հատակ, հող» բառից։


== Ծանոթագրություններ ==
Վյաչեսլավ Կրենդելյով

Վյաչեսլավ Կրենդելյով (թուրքմ.՝ Wýaçeslaw Nikolaýewiç Krendelew; ռուս.՝ Вячеслав Кренделёв; հուլիսի 24, 1982(1982-07-24), Աշխաբադ, Թուրքմենական ԽՍՀ, ԽՍՀՄ), թուրքմենական և ռուսական ֆուտբոլիստ, կիսապաշտպան։ Հանդես է եկել Թուրքմենստանի հավաքականի կազմում։ Ռուսաստանի սպորտի վարպետ։


== Կենսագրություն ==
Վյաչեսլավ Կրենդելյովը ծնվել է Աշխաբադում։ 5 տարեկանից սկսել է զբաղվել մարզադպրոցում, որտեղ նրան բերել է հայրը, որը կարճ ժամանակ խաղացել է «Կոպետդագ» ակումբի կազմում, մայրը՝ ինժեներ-էլեկտրիկ։ Ծնողները ապրում են Թուրքմենստանում։ Նրանց հարսանիքը տեղի է ունեցել 2009 թվականի մարտին։


=== Ակումբային կարիերա ===

Հանդես է եկել Աշխաբադի «Գալկանում», որտեղ միաժամանակ ժամկետային ծառայության է անցել բանակում․ ծառայել է Թուրքմենստանի նախագահ Սապարմուրատ Նիյազովի թիկնապահությամբ զբաղվող ներքին զորքերի էլիտար ստորաբաժանումում։ 2003 թվականին հանդես է եկել Աշխաբադի «Նիսա» ակումբում։ «2004 թվականից խաղացել եմ ղազախական «Տարազում»։ Այնուհետև տեղափոխվել է Գրոզնիի «Թերեկ», որի հետ դուրս է եկել Պրեմիեր լիգա՝ 2007 թվականին զբաղեցնելով 2-րդ տեղը առաջին դիվիզիոնում։ Տարվա վերջում դարձել է «Ամկարի» առաջին ձեռքբերումը, սակայն ոչ մի խաղ Պերմի ակումբի կազմում այդպես էլ չի անցկացրել։ 2009 թվականի մարտին տեղափոխվել է Լիպեցկի «Մետալուրգ»՝ մեկ տարի ժամկետով։ 2011 թվականի փետրվարի 13-ին համալրել է «Լուչ-Էներգիա» ակումբի շարքերը, որի կազմում անցկացրել է 41 հանդիպում առաջնության ընթացքում և 3 հանդիպում՝ գավաթային խաղերում՝ խփելով 2 գնդակ։ 2010 թվականի հուլիսին պայմանագիր է կնքել «Լուչ-Էներգիա» ակումբի հետ։ 2013 թվականի հուլսի 17-ին վերադարձել է «Լուչ-Էներգիա»։ 2015 թվականի փետրվարին ստացել է վնասվածք, և մեկ տարով դուրս է մնացել թիմից։ 2015 թվականի հունիսին ևս մեկ անգամ պայմանագիր է կնքել «Լուչ-Էներգիայի» հետ։


=== Կարիերան հավաքականում ===

2004 թվականին հրավիրվել է Թուրքմենստանի ազգային հավաքական։ Նույն թվականին հանդես է եկել նաև 2004 թվականի Ասիայի գավաթի հիմնական մրցաշարում։ 2008 թվականի օգոստոսին ԱՖԿ-ի հրավերով Աֆղանստանի հավաքականի դեմ գավաթային խաղում խփել է առաջիին գոլը ազգային հավաքականի կազմում։ 2011 թվականի հուլիսի 23-ին խփել է երկրորդ գոլը Թուրքմենստանի հավաքականի կազմում՝ 2014 թվականի աշխարհի առաջնության ընտրական մրցաշարում գրավելով Ինդոնեզիայի հավաքականի դարպասը։


== Ձեռքբերումներ ==
Թուրքմենստանի առաջնության հաղթող - 2003
Թուրքմենստանի գավաթի եզրափակչի մասնակից - 2003
Ղազախստանի գավաթի դափնեկիր - 2004
Ռուսաստանի առաջին դիվիզիոնի արծաթե մեդալակիր - 2007
ՖԱԼ գավաթի դափնեկիր - 2014


== Ելույթների վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը «Լուչ-Էներգիա» ՖԱ-ի կայքում
Վիճակագրությունը National Football Teams կայքում(անգլ.)Ֆուտբոլիստի էջը «Чемпионат.ру» կայքում Archived 2011-04-24 at the Wayback Machine.
Պրոֆիլը transfermarkt.com կայքում(անգլ.)
Գյումբետ (Գյումուշխանեի գավառ)

Գյումբետ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դմիտրի Նագիև

Դմիտրի Վլադիմիրի Նագիև (ապրիլի 4, 1967(1967-04-04), Լենինգրադ, ՌԽՖՍՀ, ԽՍՀՄ), ռուս դերասան, երաժիշտ, շոումեն, հաղորդավար և ռադիոհաղորդավար։


== Կենսագրություն ==
Դմիտրին ծնվել է 1967 թվականի ապրիլի 4-ին Սանկտ Պետերբուրգում։ Դմիտրիի նախնիները Առաջին համաշխարհային պատերազմի ժամանակ Թուրքմենիայից գաղթել են Իրան։
Երիտասարդ հասակում Դմիտրին զբաղվել է սամբոյով, սպորտային մարմնամարզությամբ։ 1980-ական թվականներին ճանաչվել է ԽՍՀՄ-ի երիտասարդների չեմպիոն։


== Ընտանիք ==
Պապիկը՝ Նիկոլայ/Հուլամ Նագիև.
Տատիկը՝ Հերտրուդա Սոպկե, գերմանական ծագումով.
Հայրը՝ Վլադիմիր Նագիև.
Մայրը՝ Լյուդմիլա Նագիևա.
Եղբայրը՝ Եվգենի Նագիև
Որդին՝ Կիրիլ Նագիև


== Ծանոթագրություններ ==


== Արտաքին հղումներ ==
Նագիևի կայքը Archived 2013-04-05 at the Wayback Machine.
Ռասիվեռե (գյուղ, Անիյա շրջան)

Անվան այլ կիրառումների համար տե՛ս՝ ՌասիվեռեՌասիվեռե (էստ․՝ Rasivere), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շապկի (գյուղ, Ռուդնյանսկի շրջան)

Անվան այլ կիրառումների համար տե՛ս՝ Շապկի (այլ կիրառումներ)Շապկի (ռուս.՝ Шапки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմիտրովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԴմիտրովոԴմիտրովո (ռուս.՝ Дмитрово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամայե սյուր Օրն

Ամայե սյուր Օրն (ֆր.՝ Amayé-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 988 մարդ, բնակչության խտությունը` 186.77 մարդ/կմ²։ Բնակավայրը զբաղեցնում է 5.29 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 12 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 664 աշխատունակ (15-64 տարեկան) բնակիչ, որոնցից ակտիվ էին 523-ը, իսկ ոչ ակտիվները` 141։ Ակտիվության ցուցանիշը կազմում է 78,8 %։ 523 աշխատունակ մարդկանցից աշխատել է 493 անձ (249 տղամարդ և 244 կին)։ Գործազուրկ են եղել 30 անձ (16 տղամարդ և 14 կին)։ 141 անաշխատունակներից 45-ը եղել են աշակերտներ կամ ուսանողներ, 66-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայաստանի Հանրապետության քաղաքացիական ծառայության առաջին դասի պետական խորհրդական

Հայաստանի Հանրապետության քաղաքացիական ծառայության առաջին դասի պետական խորհրդական, Հայաստանի Հանրապետության քաղաքացիական ծառայողներին շնորհվող բարձրագույն դասային աստիճան։ Այն բարձր է Հայաստանի Հանրապետության քաղաքացիական ծառայության երկրորդ դասի պետական խորհրդականի դասային աստիճանից։ Աստիճանը շնորհում է Հայաստանի Հանրապետության Նախագահը։ Այն շնորհվում է բացառապես քաղաքացիական ծառայության բարձրագույն պաշտոն զբաղեցնող անձանց (աշխատակազմերի ղեկավարներ, նրանց տեղակալներ և առանձնացված ստորաբաժանումների ղեկավարներ)։


== Հայաստանի Հանրապետության քաղաքացիական ծառայության առաջին դասի պետական խորհրդականները ==
Հիմնական հոդված՝ Հայաստանի Հանրապետության քաղաքացիական ծառայության առաջին դասի պետական խորհրդականների ցանկ
Յարեմովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ՅարեմովկաՅարեմովկա (ուկրաիներեն՝ Яремівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Յարեմովկա գյուղում բնակվում էր 140 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5860) Դինկունց

(5860) Դինկունց (անգլ.՝ Deankoontz), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,427238 ա. մ., առավելագույնը մոտենում է 1,9414 ա. մ. հեռավորության վրա և հեռանում 2,9131 ա. մ.։ Արեգակի շուրջ մեկ ամբողջական պտույտ է կատարում 1381,23 երկրային օրվա ընթացքում, իր ուղեծրով շարժվելով միջինում 0,260637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5860) Դինկունց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամհարերեն

Ամհարերեն, սեմական լեզվաընտանիքի հարավային խմբին պատկանող լեզու, Եթովպիայի պետական լեզուն։
Հստակ տարբերակում է միայն բայը, անունը և եղանակավորող բառ-մասնիկները, չկա գոյականի և ածականի որոշակի տարբերակում (նույնը և նախդիրի և շաղկապի միջև)։ Ունի թույլ շեշտ։


== Գիր ==
Ամհարական գիրը եթովպիական գիրն է՝ լրացուցիչ նշաններով հանդերձ։ Ամհարերեն գրելու և տպելու համար պահանջվում է շուրջ 296 նշան։ Գրավոր հիշատակարանները սկիզբ են առնում 14-15-րդ դարերից։


== Յունիկոդ ==


== Ծանոթագրություններ ==
Բուբնի (այլ կիրառումներ)

Բուբնի, կարող է վերաբերել՝

Բուբնի - գյուղ Ուկրաինայի Ժիտոմիրի մարզի Ռոմանովսկի շրջանում
Բուբնի - գյուղ Ռուսաստանի Սմոլենսկի մարզի Նովոդուգինսկի շրջանի կազմում
Բոլշիե Կիրիլի

Բոլշիե Կիրիլի (ռուս.՝ Большие Кириллы), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 199 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեդրակ Թառայան

Սեդրակ Թառայան (մայիսի 13, 1862(1862-05-13), Շամախի, Բաքվի նահանգ, Ռուսական կայսրություն - նոյեմբերի 25, 1916(1916-11-25), Թիֆլիս, Ռուսական կայսրություն), հայ արձակագիր, դրամատուրգ, գրականագետ, խմբագիր։


== Կենսագրություն ==
Ավարտել է ծննդավայրի գերմանական միսիոներական դպրոցը, ապա փոխադրվել Գերմանիա, սովորել Լայպցիգի համալսարանում։ Փիլիսոփայական գիտությունների դոկտորի աստիճան ստանալուց հետո հաստատվել է Թիֆլիսում։ Այստեղ նա աշխատակցել է «Մուրճ», «Մշակ», «Տարազ», «Աղբյուր» և այլ պարբերականների։
Առանձին գրքերով լույս է ընծայել՝ «Երկու վեպիկներ և մի քանի ոտանավորներ» (1887), «Ընտանիքի կյանքը» (1889), «Թաքնված կայծեր» (1903) գործերը։ 1903 թվականին Պետերբուրգում լույս է տեսել նրա «Բանաստեղծ իդեալիստ Շիլլեր» երկհատոր պատկերազարդ աշխատությունը։ Գրել է դրամաներ («Արշալույս», «Ազրայիլ», «Սոկրատ» և այլն), հրաաարակել է «Ընտանիք» գրքույկը (1912)։
1906-1914 թթ. խմբագրել է «Ընկեր» շաբաթաթերթը։


== Ծանոթագրություններ ==
Ալիքյան (այլ կիրառումներ)

Ալիքյան, կարող է վերաբերել՝

Ալիքյան, գյուղ Արևմտյան Հայաստանում, Էրզրումի վիլայեթի Բայազետի գավառում։
Ալիքյան, հայկական ազգանուն։


== Ծանոթագրություններ ==
Անդերսոն շրջան (Կանզաս)

Անվան այլ կիրառումների համար տե՛ս՝ Անդերսոն շրջան (այլ կիրառումներ)Անդերսոն շրջան (անգլ.՝ Anderson County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.510 կմ² է, բնակչությունը՝ 8.110 մարդ (2000 թ. տվյալներով)։ Շրջկենտրոնն է Գարնետ բնակավայրը։ Կազմավորվել է 1855 թ.։
Լիսիչինո (այլ կիրառումներ)

Լիսիչինո, կարող է վերաբերել՝

Լիսիչինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Լիսիչինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Լուի Դելլյուկ

Լուի Դելլյուկ (ֆր.՝ Louis Delluc, հոկտեմբերի 14, 1890(1890-10-14)[…], Կադուին, Դորդոն, Աքվիտանիա - մարտի 22, 1924(1924-03-22)[…], Փարիզ), ֆրանսիացի ռեժիսոր, սցենարիստ, կինոտեսաբան։


== Գործունեություն ==
Նրա հայացքներն ու ռեժիսորական գործունեությունը 1918 թվականին իր գլխավորությամբ ստեղծված ֆրանսիական կինոյի «Ավանգարդ» ուղղության գեղագիտական հիմքն են հանդիսացել։ Դելլյուկն է առաջ քաշել ֆոտոգենիայի (կինոարտահայտչականության) հասկացությունը։ «Լռություն» (1920 թվական), «Տենդ» (1921 թվական) և այլ կինոնկարներում վեր է հանել հերոսների ներաշխարհն ու գործողության էմոցիոնալ միջավայրը։ Ֆրանսիական կինոքննադատների ընկերությունը 1949 թվականին սահմանել է ֆրանսիական լավագույն ֆիլմի՝ Դելլյուկի անվան ամենամյա մրցանակ։


== Ծանոթագրություններ ==
Սեյթաս

Սեյթաս, մինչև հայաթափումը՝ Սեթանց, գտնվում է Արցախի Քաշաթաղի շրջանի տարածքումՈրոտանի՝ աջ վտակ, Սեթանց գետակի ձախ ափին։ Այն Կապան-Գորիս մայրուղուց 5-6 կմ արևելք է տեղադրված՝ շրջապատված խիտ անտառներով։ Գյուղն այժմ օկուպացված է Ադրբեջանի կողմից։


== Պատմություն ==
Գյուղ գտնվել է Արևելյան Հայաստանի Ելիզավետպոլի նահանգի Զանգեզուրի գավառում, Բարգուշատ գետի աջակողմյան շրջանում, լեռնային, անտառապատ վայրում։ 19-րդ դարում գյուղը հայաթափվել է, և 1850-ական թվականներին, գյուղում քրդեր են հաստատվել և այն կոչել են Սեյթաս։ Խորհրդային տարիներին  գյուղն ընդգրկվել է Ադրբեջանական ՍՍՀ-ի Ղուբաթլուի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1886 թվականին գյուղն ունեցել է 62, 1907-1908 թվականներին՝ 78 կովկասի թաթար բնակիչ։


== Հուշարձաններ ==
Գյուղի արևմտյան կողմում միջնադարում ամրոց-բնակատեղի է հիմնվել, որի հյուսիսային մասն ամրացվել է պարսպով։ Պահպանվել են ամրոցի պարսպապատերի ավերակները։ Հնավայրում պահպանվել են նաև միջնադարյան կառույցների պատերի մնացորդները։ Կառույցները բազալտ քարից են, պատերի հաստությունը 1,0 մ է։ Այստեղ առկա են նաև շրջանաձև հատակագծով շինության ավերակներ։ Ամրոց-բնակատեղիից 300-400 մետր դեպի հյուսիս հայկական գերեզմանոց կա, որտեղ պահպանվել են քսանից ավելի տապանաքարեր և խաչքարեր։ Կոտրված տապանաքարերի բեկորներից մեկի վրա դեռևս տեսանելի է հայերեն արձանագրությունը։


== Ծանոթագրություններ ==


== Արտաքին հղումներ ==
Օրբելյան 1942 – Ստեփանոս Օրբելյան, Ժամանակագրություն, հավելված, Երևան։
Կարապետյան 1999 - Կարապետյան Ս., Հայ մշակույթի հուշարձանները Խորհրդային Ադրբեջանին բռնակցված շրջաններում, ՀՀ ԳԱ «Գիտություն» հրատարակչություն, Երևան։
«Հայաստանի հանրապետություն» օրաթերթ, 10․ 09․ 2020 թ․:
Նինոր

Նինոր (ռուս.՝ Нинор), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Գուս գետի աջ ափին՝ 90 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010102312110000026559
Հիդրոլոգիական ուսումնասիրությունների կոդը - 110002655
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կլեպաչև

Կլեպաչև (ուկրաիներեն՝ Клепачів), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1883 թվականին։
2001 թվականի տվյալներով Կլեպաչև գյուղում բնակվում էր 451 մարդ։ Բնակավայրը զբաղեցնում է 1424 կմ² տարածք։ Բնակչության խտությունը կազմում էր 316,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժառանգություն կուսակցություն (Հայաստան)

Անվան այլ կիրառումների համար տե՛ս՝ Ժառանգություն (այլ կիրառումներ)Ժառանգություն, Հայաստանում գործող կուսակցություն, որը հիմնել է Րաֆֆի Հովհաննիսյանը 2002 թ.-ին։


== Պատմություն ==
«Ժառանգություն» կուսակցությունը իր ստեղծումից ի վեր հանդես է գալիս որպես ընդդիմադիր կուսակցություն։ 2007 թ. մայիսի 12-ի խորհրդարանական ընտրություններում այն ժամանակ դեռ քիչ հայտնի կուսակցությանը հաջողվեց ձեռք բերել 7 պատգամավորական մանդատ։ 2008 թ. նախագահական ընտրություններում կուսակցությունը սատարեց Լևոն Տեր-Պետրոսյանի թեկնածությունը, իսկ 2009 թ-ին համագործակցելով Հայ Հեղափոխական Դաշնակցության հետ՝ դեմ արտահայտվեց հայ-թուրքական արձանագրություններին։ 2012 թ․ «Ազատ դեմոկրատներ» կուսակցության հետ մասնակցել է ԱԺ ընտրություններին՝ ունենալով խմբակցություն։ 2013 թ․ առաջադրել է Րաֆֆի Հովհաննիսյան թեկնածությունը Նախագահի պաշտոնում։ 2014-2015 թթ․ եղել է ոչ իշխանական եռյակի անդամ։ 2017 թ․ մասնակցել է ԱԺ ընտրություններին «Օհանյան-Րաֆֆի-Օսկանյան» դաշինքով։ 2018 թ․ մասնակցել է թավշյա հեղափոխությանը։ 2018 թ․ Երևանի քաղաքապետի պաշտոնում առաջադրել է Րաֆֆի Հովհաննիսյան թեկնածությունը։ Հրաժարվել է մասնակցել ԱԺ արտահերթ ընտրություններին։


== Կառուցվածք ==
«Ժառանգություն» կուսակցության ամենօրյա ղեկավարումը իրականացնում է համագումարի կողմից ընտրված վարչությունը, որը բաղկացած է 11 անդամներից։ Վարչության նախագահը Անդրանիկ Գրիգորյանն է, փոխնախագահը՝ Նարինե Դիլբարյանը, գլխավոր քարտուղար՝ Վանիկ Ալեքսանյանը։ Կուսակցությունը կազմում ունի 46 տարածքային ստորաբաժանում։ Բացի վերջիններից կուսակցությունում գործում են նաև մի շարք հանձնախմբեր և միություններ։ «Ժառանգություն» կուսակցության երիտասարդական կառույցը ՀԱՅՔ երիտասարդական-ուսանողական միությունն է։
Ժառանգության 2019 թ. համագումարում ընտրվեց վարչության հետևյալ կազմը.

Անդրանիկ Գրիգորյան - վարչության նախագահ
Նարինե Դիլբարյան - վարչության փոխնախագահ
Վանիկ Ալեքսանյան - քարտուղարԺառանգության 2014 թ. համագումարում ընտրվեց վարչության հետևյալ կազմը.

Րաֆֆի Ռիչարդի Հովհաննիսյան - վարչության նախագահ
Արմեն Պավլիկի Մարտիրոսյան - վարչության փոխնախագահ
Գայանե Աբասյան - քարտուղար
Գագիկ Լյովայի Մարգարյան
Սուսաննա Մուրադյան
Անդրանիկ Գրիգորյան
Ստեփան Ռուբենի Հասան-Ջալալյան
Վահագն Հովհաննիսյան
Ֆիլիպ Վիկտորի Արզումանյան
Հրայր Մանուկյան
Հովսեփ Ղազարյան։Ժառանգության 2012 թ. հունիսի 2-ի համագումարում ընտրվեց վարչության հետևյալ կազմը.

Րաֆֆի Ռիչարդի Հովհաննիսյան - վարչության նախագահ
Արմեն Պավլիկի Մարտիրոսյան - վարչության փոխնախագահ
Հովսեփ Էդմոնի Խուրշուդյան
Մարգարիտ Ռաֆիկի Հակոբյան
Գագիկ Լյովայի Մարգարյան
Սուսաննա Մուրադյան
Լուսինե Ռաֆիկի ՊետրոսյանԺառանգության 2010 թ.-ի համագումարում ընտրվեց վարչության հետևյալ կազմը.

Րաֆֆի Հովհաննիսյան - վարչության նախագահ
Կարինե Հակոբյան - քարտուղար
Անահիտ Ուզունյան
Հրաչյա Մկրտչյան
Արտեմ Հովհաննիսյան
Սարգիս Ափինյան
Վարդգես Մարգարյան
Սուսաննա Բարխուդարյան։Ժառանգության ԱԺ խմբակցությունն ունի հետևյալ կազմը(2012-ից).

Արմեն Պավլիկի Մարտիրոսյան - վարչության փոխնախագահԺառանգության ԱԺ խմբակցությունն ունի հետևյալ կազմը (2007-2012).

Արմեն Պավլիկի Մարտիրոսյան - վարչության փոխնախագահ


== Տես նաև ==
Հայաստանի քաղաքական կուսակցությունների ցանկ


== Արտաքին հղումներ ==
Ժառանգություն Archived 2016-07-29 at the Wayback Machine.
ԱԺ վեբ կայքի Ժառանգություն խմբակցության էջը
Արտեն է Տո

Արտեն է Տո (ֆր.՝ Hartennes-et-Taux), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլեր Կորտե կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02372:


== Բնակչություն ==
2010 թվականին բնակչությունը կազմել է 333 մարդ։


== Տնտեսություն ==
2010 թվականի տվյալներով 220 աշխատունակ բնակիչներից 168 -ը (15-64 տարեկան) տնտեսապես ակտիվ են, 52-ը՝ պասիվ (ակտիվության ինդեքսը՝ 76,4 %, 1999 թվականին 76,7 % էր)։ 168 ակտիվ բնակիչներից 156-ը (89տղամարդ և 67 կին) աշխատում են, գործազուրկ էր 12-ը (4 տղամարդ և 8 կին)։ 52 պասիվներից 12-ը աշակերտներ և ուսանողներ են, 19-ը՝ թոշակառուներ, 21-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Արտեն է Տո  (ֆր.)
Դավլետովո (այլ կիրառումներ)

Դավլետովո, կարող է վերաբերել՝

Դավլետովո - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Դավլետովո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Սուրիա (թերթ)

Անվան այլ կիրառումների համար տե՛ս՝ Սուրիա (այլ կիրառումներ)«Սուրիս», օրաթերթ։ Լույս է տեսել 1946-1960 թվականներին, Հալեպում։ Արտոնատեր խմբագիր՝ Հ․ Ցազըճյան, խմբագիրներ՝ Մ․ Երեցյան, Ֆ․ Խանզադյան, Հ․ Տեր-Ղազարյան։ Հրատարակվել է որպես անկախ, քաղաքական և գրական պարբերական։ Տպագրել է հոդվածներ, լուրեր և այլ նյութեր խորհրդային Հայաստանի առօրյայի վերաբերյալ, ներկայացրել նրա տնտեսության, մշակույթի վերելքը։ Անդրադարձել է ներգաղթին, խորհրդային քարոզչության դիրքերից հանդես եկել դաշնակցության դեմ։ 
Ծանոթացրել է միջազգային, մասնավորապես Մերձավոր Արևելքի քաղաքական իրադարձություններին։ Թերթոնների ձևով հրապարակել է հայ սովետական և օտար հեղինակների գրական ստեղծագործությունները։
Փետատեղ

Փետատեղ, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իռենա Լյասկովսկա

Իռենա Լյասկովսկա (լեհ.՝ Irena Laskowska, մարտի 15, 1925(1925-03-15), Պյոտրովիծե, Լեհաստան - դեկտեմբերի 6, 2019(2019-12-06), Վարշավա, Լեհաստան), կինոյի, թատրոնի և հեռուստատեսության լեհ դերասանուհի։


== Կենսագրություն ==
Իռենա Լյասկովսկան ծնվել է 1925 թվականի մարտի 15-ին Լեհաստանի Կրակով քաղաքում։ Թատրոնում իր դեբյուտը նշել է 1945 թվականին։ Դերասանական կրթություն ստացել է Վարշավայի Պետական բարձրագույն թատերական դպրոցում, որն էլ ավերտել է 1947 թվականին։ Եղել է Լոձի և Վարշավայի թատրոնների դերասանուհի։ «Թատերական հեռուստատեսության» մեջ սկսել է ներկայանալ 1961 թվականից մինչև 1997 թվականը։
Նրա ամուսինը գրող՝ Մյաչեսլավ Պոիտրովսկին է։


== Ընտրված ֆիլմագրություն ==
1948 - Պողպոատյա սիրտ / Stalowe serca - Դանկա, բուժքույր
1958 - Ամռան վերջին օրը / Ostatni dzień lata - նա
1960 - Խաչակիրները / Krzyżacy - Ալեքսանդրա իշխանուհի
1962 - Գանգստերները և բարերարները / Gangsterzy i filantropi - ռեստորանի տնօրեն
1963 - Կրակով մկրտված / Skąpani w ogniu - Մարտա Հայդուկովա
1965 - Սալտո / Salto - Ցեցիլիայա գուշակուհի
1966 - Մարիսյան և Նապոլեոնը / Marysia i Napoleon
1968 - Ամեն ինչ վաճառքում / Wszystko na sprzedaż - անտառապահի կին
1969 - Մարդը բնակարանում հրամանագրով / Człowiek z M-3 - Թոմաշի հարևանուհի
1969 - Ճանչերի որսը / Polowanie na muchy - գլխավոր խմբագրի կինը
1969 - Նորը / Nowy - ծառայող
1970 - Փայտփորիկը / Dzięcioł - հարևանուհին
1974 - Ինչպիսի կյանք / Ile jest życia (միայն 11-րդ սերիայում)
1974 - Հիշիր քո անունը (ԽՍՀՄ/ Լեհաստան)
1975 - Բժիշկ Յուդիմ / Doktor Judym - համագյուղացի
1975 - Մարմարից մարդը / Człowiek z marmuru - թանգարանի աշխատողուհի
1977 - Չես գտնի խաղաղություն / Nie zaznasz spokoju - Իրենա Կամչերակ, Բոժենի մայրը
1979 - Սպիտակ մազուրկա / Biały mazur - տիկին Գեյսլեր
1979 - Բալեր / Wiśnie / Die Weichselkirschen
1979 - «Վ»-ի ժամը / Godzina "W" - Թերեզայի մայրը
1985 - Օհ, Թագավոր / Och, Karol - Թագավորի մորաքույրը
1989 - Վերջին զանգ / Ostatni dzwonek  - գրադարանավարուհի
1990 - Մարիա Կյուրի, սուրբ կին / Marie Curie. Une femme honorable - Մարիի տիրուհին
2003 - Պորնոգրաֆիա / Pornografia - Ամելիա, Վանցլավայի մայրը


== Պարգևներ ==
1955 - «Ժողովրդական Լեհաստանի 10-րդ տարեդարձ» Մեդալ։
1979 - Արժանավորության Ոսկե Խաչի մեդալակակիր։
1986 - Լեհաստանի մշակույթի պատվավոր գործիչ։
1986 - Մեդալ «Ժողովրդական Լեհաստանի 40-րդ տարեդարձ»։
1987 - Լեհաստանի վերականգնան շքանշանի ասպետ։


== Աղբյուրներ ==
Դերասանուհին filmpolski.pl կայքում (լեհ.)
Նրա լուսանկարները fototeka.fn.org.pl կայքում
Մաքսիմիլիան Առնոլդ

Մաքսիմիլիան Առնոլդ (գերմ.՝Maximilian Arnold, մայիսի 27, 1994(1994-05-27), Riesa, Meissen District, Սաքսոնիա, Գերմանիա), գերմանացի կիսապաշտպան, ով հանդես է գալիս գերմանական «Վոլֆսբուրգում»։


== Ակումբային կարիերա ==


=== «Վոլֆսբուրգ» ===
Իր առաջին պրոֆեսիոնալ պայմանագիրը Առնոլդը կնքել է գերրմանական «Վոլֆսբուրգի» հետ։ Իր դեբյուտը թիմի կազմում ֆուտբոլիստը նշել է 2011 թվականի նոյեմբերի 26-ին՝ «Աուգսբուրգի» դեմ խաղում։ Իր առաջին գոլը թիմի կազմում խփել է 2013 թվականի ապրիլի 13-ին։


== Ազգային հավաքական ==
2014 թվականից սկսած գերմանացին հանդես է գալիս Գերմանիայի ազգային հավաքականում։


== Վիճակագրությունը ==


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Ռուդա (գյուղ, Լյուբոմլի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда́), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Ռուդա գյուղում բնակվում էր 586 մարդ։ Բնակավայրը զբաղեցնում է 2,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Marv Films

Marv Films (նախկինում հայտնի է եղել SKA Films անունով), անգլիական ֆիլմարտադրական ընկերություն՝, Մեթյու Վոն և Գայ Ռիչի կողմից 1997։
«Marv Films»-ի ամենահայտնի ֆիլմերն են՝ «Layer Cake», «Աստղային փոշի», «Հարված հետույքին», «Քինգսման։ Գաղտնի ծառայություն» և «Քինգսման։ Ոսկե մատանի»։


== Ֆիլմագրություն ==
«Lock, Stock and Two Smoking Barrels» (1998)
«Snatch» (2000)
«Կոստոլոմ» («Mean Machine», 2001)
«Swept Away» (2002)
«Layer Cake» (2004)
«Աստղային փոշի» («Stardust», 2007)
«Harry Brown» (2009)
«Հարված հետույքին» («Kick-Ass», 2010)
«The Debt» (2010)
«Հարված հետույքին 2» («Kick-Ass 2», 2013)
«Քինգսման։ Գաղտնի ծառայություն» («Kingsman: The Secret Service», 2014)
«Ֆանտաստիկ քառյակ» («Fantastic Four», 2015)
«Eddie the Eagle» (2016)
«Քինգսման։ Ոսկե մատանի» («Kingsman: The Golden Circle», 2017)
«Ռոքեթմեն» («Rocketman», 2019)
«Silent Night» (2021)
«The King's Man» (2021)
«Tetris» (TBA)
«Statesman» (TBA)


== Ծանոթագրություններ ==


== Արտաքին հղումներ ==
marv.com Marv Films. պաշտոնական կայք (անգլ.)
Գորբովցի (գյուղ, Լիտինկայի շրջան)

Անվան այլ կիրառումների համար տե՛ս՝ ԳորբովցիԳորբովցի (ուկրաիներեն՝ Горбівці), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1650 թվականին։
2001 թվականի տվյալներով Գորբովցի գյուղում բնակվում էր 381 մարդ։ Բնակավայրը զբաղեցնում է 0,141 կմ² տարածք։ Բնակչության խտությունը կազմում էր 2702,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիմոն Գուստաֆսոն

Սիմոն Գուստաֆսոն (շվեդերեն՝ Simon Gustafson, հունվարի 11, 1995 թ., Շվեդիա), շվեդ ֆուտբոլիստ, հոլանդական «Ուտրեխտ» ֆուտբոլային ակումբի և Շվեդիայի ազգային հավաքականի կիսապաշտպանն է։


== Ակումբային կարիերա ==
Գուստաֆսոնը շվեդական «Ֆեսսբերգս» ակումբի սանն է։ 2013 թ․ տեղափոխվել է «Հեկեն»։ Շվեդիայի առաջնությունում իր առաջին հանդիպումն անցկացրել է մարտի 31-ին, երբ թիմը մրցում էր «Գյոտեբորգ» ակումբի հետ։ Ակումբի կազմում իր առաջին գոլերը խփել է սեպտեմբերի 15-ին, երբ թիմը մրցում էր «Հելսինգբորգ» ակումբի հետ։
2015 թ․ հուլիսի 15-ին ֆուտբոլիստը 4 տարվա պայմանագիր է ստորագրում հոլանդական «Ֆեյենորդ» ակումբի հետ։ Տրանսֆերի արժեքը կազմում էր 1.5 միլիոն եվրո։ Նիդերլանդների առաջնությունում իր առաջին խաղն անցկացրել է սեպտեմբերի 27-ին, երբ թիմը մրցում էր «Զվոլե» ակումբի հետ։ Ֆեյենորդի կազմում իր առաջին գոլը խփել է հոկտեմբերի 18-ին, երբ թիմը մրցում էր «Հերենվեն» ակումբի հետ։ Նոյեմբերի 22-ին «Տվենտե» ակումբի դեմ կայացած խաղում Գուստաֆսոնը դուբլ է ձևակերպում։ 2017 թ․ Սիմոնը օգնում է իր թիմին 18 տարվա մեջ առաջին անգամ հաղթելու առաջնությունում։
2017 թ․ ամռանը ֆուտբոլիստը վարձավճարով տեղափոխվում է «Ռոդա»։ Նոր ակումբի կազմում իր առաջին խաղն անցկացրել է օգոստոսի 13-ին, երբ թիմը մրցում էր «Զվոլե» ակումբի հետ։ Հենց այդ խաղում ֆուտբոլիստը կարողանում է դառնալ գոլի հեղինակ։ 2018 թ․ մայիսին Սիմոնը 4 տարվա պայմանագիր է կնքում «Ուտրեխտ» ակումբի հետ։ Նոր ակումբի կազմոմ իր առաջին խաղն անցկացրել է օգոստոսի 11-ին, երբ թիմը մրցում էր «ՊՍՎ» ակումբի հետ։ Ուտրեխտի կազմում իր առաջին գոլերը խփել է հոկտեմբերի 5-ին, երբ թիմը մրցում էր «ՆԱԿ Բրեդա» ակումբի հետ։


== Ազգային հավաքականի կազմում ==
Շվեդիայի ազգային հավաքականի կազմում իր առաջին խաղն անցկացրել է 2015 թ․ հունվարի 15-ին, երբ թիմն ընկերական խաղ էր անկացնում Կոտ դ'Իվուարի ազգային հավաքականի հետ։
2015 թ․ Շվեդիայի երիտասարդական հավաքականի կազմում դարձել է Եվրոպայի երիտասարդական առաջնության հաղթող։ Մրցաշարում Գուստաֆսոնը եղել է պահեստայինների նստարանին և խաղադաշտ դուրս չի եկել։


== Նվաճումներ ==
 «Ֆեյենորդ»

Նիդերլանդների չեմպիոն — 2016/17
Նիդերլանդների գավաթակիր — 2015/16 Շվեդիա (մինչև 21 տ․)

Եվրոպայի երիտասարդական առաջնության հաղթող — 2015


== Ծանոթագրություններ ==


== Հղումներ ==
Գուստաֆսոնը soccerway.com կայքում
Գուստաֆսոնը sports.ru կայքում
Գուստաֆսոնը transfermarkt.com կայքում
Մալթան Եվրատեսիլ 2013 երգի մրցույթում

Մալթան մասնակցել է Եվրատեսիլ 2013 երգի մրցույթին, որը կայացել է Շվեդիայում, Մալմյոյում։ Մալթայի ազգային ընտրությունը տեղի է ունեցել 2013 թվականի փետրվարի 2-ին, որի արդյունքում հաղթող է ճանաչվում 24-ամյա Ջանլուկան իր Tomorrow երգով։


== Եվրատեսիլում ==
Մալթան Եվրատեսիլ 2013-ում ելույթ է ունեցել մայիսի 16-ին՝ երկրորդ կիսաեզրափակչի ժամանակ և եզրափակիչ է անցել 4-րդը 118 միավորով, իսկ եզրափակչում Մալթան զբաղեցրել է 8-րդ հորիզոնականը 120 միավորով։


=== Մալթայի ստացած միավորները ===


=== Մալթայի տված միավորները ===


== Տես նաև ==
Մալթան Եվրատեսիլ երգի մրցույթում
Եվրատեսիլ 2013 երգի մրցույթ
Միտրոֆանովկա (գյուղ, Նիժնեգորսկի շրջան)

Անվան այլ կիրառումների համար տե՛ս՝ ՄիտրոֆանովկաՄիտրոֆանովկա (ուկրաիներեն՝ Митрофанівка, Ղրիմի թաթարերեն՝ Sоllar), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Կուչուկ-Սոլլար, Բիյուկ-Սոլլար։
2001 թվականի տվյալներով Միտրոֆանովկա գյուղում բնակվում էր 1 424 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլմոս դե Օխեդա

Օլմոս դե Օխեդա  (իսպ.՝ Olmos de Ojeda), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Բոեդո Օխեդա շրջանում։ Բնակչությունը 252 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Alimentos de Palencia. Archived 2008-02-13 at the Wayback Machine.
Denominaciones de Origen en Castilla y León